CELEX: 22021D0503
Language: sl
Date: 2018-10-26 00:00:00
Title: Sklep Skupnega odbora EGP št. 220/2018 z dne 26. oktobra 2018 o spremembi Priloge XX (Okolje) k Sporazumu EGP [2021/503]

25.3.2021   
               
               
                  SL
               
               
                  Uradni list Evropske unije
               
               
                  L 105/18
               
            
         SKLEP SKUPNEGA ODBORA EGP št. 220/2018
         z dne 26. oktobra 2018
         o spremembi Priloge XX (Okolje) k Sporazumu EGP [2021/503]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2018/840 z dne 5. junija 2018 o določitvi nadzornega seznama snovi za spremljanje na ravni Unije na področju vodne politike v skladu z Direktivo 2008/105/ES Evropskega parlamenta in Sveta ter o razveljavitvi Izvedbenega sklepa Komisije (EU) 2015/495 (1) je treba vključiti v Sporazum EGP.
                  
               
                     (2)
                  
                  
                     Izvedbeni sklep (EU) 2018/840 razveljavlja Izvedbeni sklep Komisije (EU) 2015/495 (2), ki je vključen v Sporazum EGP in ga je zato treba v okviru Sporazuma EGP razveljaviti.
                  
               
                     (3)
                  
                  
                     Prilogo XX k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Besedilo točke 13caf (Izvedbeni sklep Komisije (EU) 2015/495) Priloge XX k Sporazumu EGP se nadomesti z naslednjim:
            
                         
                     
                     
                        „32018 D 0840: Izvedbeni sklep Komisije (EU) 2018/840 z dne 5. junija 2018 o določitvi nadzornega seznama snovi za spremljanje na ravni Unije na področju vodne politike v skladu z Direktivo 2008/105/ES Evropskega parlamenta in Sveta ter o razveljavitvi Izvedbenega sklepa Komisije (EU) 2015/495 (UL L 141, 7.6.2018, str. 9).“
                     
                  
         
            Člen 2
            Besedilo Izvedbenega sklepa (EU) 2018/840 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 27. oktobra 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 26. oktobra 2018
            
               
                  Za Skupni odbor EGP
               
               
                  Predsednica
               
               Oda Helen SLETNES
            
         
         
            (1)  UL L 141, 7.6.2018, str. 9.
         
            (2)  UL L 78, 24.3.2015, str. 40.
         
            (*1)  Navedena ni nobena ustavna zahteva.